Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos, iš dalies keičiančios Direktyvą 2003/87/EB, kad į šiltnamio efektą sukeliančių dujų emisijos leidimų prekybos sistemą Bendrijoje būtų įtrauktos aviacijos veiklos rūšys, priėmimo /* KOM/2008/0221 galutinis - COD 2006/0304 */





[pic] | EUROPOS BENDRIJŲ KOMISIJA | Briuselis, 22.4.2008 KOM(2008) 221 galutinis 2006/0304 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 2003/87/EB, kad į šiltnamio efektą sukeliančių dujų emisijos leidimų prekybos sistemą Bendrijoje būtų įtrauktos aviacijos veiklos rūšys, priėmimo 2006/0304 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 2003/87/EB, kad į šiltnamio efektą sukeliančių dujų emisijos leidimų prekybos sistemą Bendrijoje būtų įtrauktos aviacijos veiklos rūšys, priėmimo (Tekstas svarbus EEE) 1. PAGRINDINIAI FAKTAI Europos Parlamentui ir Tarybai pasiūlymas perduotas (dokumentas COM(2006)818 galutinis – 2006/0304COD): | 2006 m. gruodžio 20 d. | Europos ekonomikos ir socialinių reikalų komiteto nuomonė pateikta: | 2007 m. gegužės 31 d. | Regionų komiteto nuomonė pateikta: | 2007 m. spalio 10 d. | Po pirmojo skaitymo Europos Parlamento nuomonė pateikta: | 2007 m. lapkričio 13 d. | Bendroji pozicija (vienbalsiai) priimta: | 2008 m. balandžio 18 d. | 2. KOMISIJOS PASIŪLYMO TIKSLAS Šiuo pasiūlymu siekiama spręsti vis didėjančio aviacijos poveikio klimato kaitai klausimus įtraukiant aviaciją į Bendrijos prekybos išmetamųjų teršalų leidimais sistemą. Šis pasiūlymas – tai sudėtinės priemonės mažinti aviacijos poveikį klimato kaitai, kaip išdėstyta 2005 m. rugsėjo 27 d. Dokumente COM (2005) 459, dalis. 3. PASTABOS DĖL BENDROSIOS POZICIJOS 3.1 Bendrosios pastabos Europos Parlamentas nuomonę pateikė per pirmąjį svarstymą 2007 m. lapkričio 13 d. Komisija visiškai, iš dalies, arba iš esmės priėmė 22 iš 59 Europos Parlamento per pirmąjį svarstymą priimtų pakeitimų. Bendrojoje pozicijoje bent jau iš dalies atsižvelgiama į vienuolika iš tų 22 pakeitimų. Pakeitimus, kuriais būtų išaiškintos pasiūlymo aplinkybės ir kurie nesumažina pasiūlymo bendrojo tikslo, Komisija priėmė arba visiškai, arba iš dalies, arba iš esmės. Priimti pasiūlymai keisti į sistemą neįtrauktų specialių tipų skydžių kategorijas. Komisija atmetė pasiūlymo idėją keičiančius pakeitimus, kaip antai pakeitimus, kuriais būtų apribotos galimybės aviacijos sektoriuje pirkti kitų į ES prekybos išmetamųjų teršalų leidimais sistemą įtrauktų sektorių leidimus. Ji taip pat atmetė techniškai neįgyvendinamus pakeitimus bei pakeitimus, dėl kurių bereikalingai išaugtų administravimo našta. Komisija mano, kad bendroji pozicija nekeičia nei pasiūlymo principo, nei jo tikslų, todėl galėtų ją paremti tokią, kokia yra dabar. 3.2. Išsamios pastabos 3.2.1. Komisijos priimti ir visiškai, iš dalies arba iš esmės į bendrąją poziciją įtraukti Parlamento pakeitimai Į bendrąją poziciją šiek tiek pakeistomis formuluotėmis įtrauktas 14, 76, 30, 40, 47, 49, 51, 52 ir 53 pakeitimas. Kaip naudingas išaiškinimas, atitinkantis direktyvos 18 straipsnį, į Tarybos bendrąją poziciją visiškai įtrauktas 30 pakeitimas. Įtraukiami su leidimų aukcionais susiję 76 ir 14 pakeitimai, kadangi juose tiesiogiai minimas leidimų aukcionuose gautų įplaukų naudojimas klimato kaitos problemoms ES ir trečiosiose šalyse spręsti ir kadangi tokios priemonės galėtų būti taikomos ekologiškam susisiekimui skatinti. 40 pakeitimas yra priimtinas, kadangi juo būtų užtikrinta, kad nuostatos, pagal kurias orlaivių naudotojai taiko patvirtintus teršalų mažinimo vienetus (angl. Certified Emission Reductions , CER) arba teršalų mažinimo vienetus (angl. Emission Reduction Units , ERU), atitiktų kituose sektoriuose nuo 2013 m. taikytinas nuostatas. Įtrauktas 47 pakeitimas, kadangi juo būtų numatyta išbraukti Komisijos pasiūlyme esantį pakeitimo mechanizmą. 49 pakeitimu siekiama parodyti, kad ES yra pasirengusi drauge su kitomis pasaulio valstybėmis ieškoti aviacijos taršos klausimų sprendimų ir pritaikyti savo sistemą pagal bendros su trečiosiomis šalimis sutartos sistemos reikalavimus. Šio pakeitimo idėja įtraukta į bendrąją poziciją. Į bendrąją poziciją įtrauktas 51 pakeitimas, kadangi juo būtų nustatyta ES valstybių vadovų valstybinius skrydžius įtraukti į sistemą. Įtrauktas 52 ir 53 pakeitimas, kadangi bendrojoje pozicijoje numatyta išimtis paieškos ir gelbėjimo, gaisrų gesinimo, humanitariniams ir skubios medicininės pagalbos skrydžiams. Įtrauktas 70 ir 79 pakeitimas, kadangi bendrojoje pozicijoje daroma išimtis skrydžiams orlaivių arba įrangos (borto arba antžeminės) tikrinimui, bandymui ar patvirtinimui. 3.2.2. Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Į bendrąją poziciją įtraukti visiškai, iš dalies arba iš esmės įtraukti penki Komisijos atmesti pakeitimai. Priimtas 13 pakeitimas, kadangi Tarybos bendrosios pozicijos konstatuojamojoje dalyje yra nuoroda į 20 procentų planinį rodiklį. Komisija sutinka, kad aviacijos sektorius turi prisidėti siekiant bendro ES tikslo sumažinti išmetamųjų teršalų kiekį 20–30 procentų, palyginti su 1990 m. lygmenimis. Į 22, 28 ir 33 pakeitimo idėją, kad reikia numatyti rezervą naujiems rinkos dalyviams, bendrojoje pozicijoje atsižvelgta įtraukiant naują 3f straipsnį, kuriame numatytas specialus rezervas naujiems orlaivių naudotojams arba greitai augantiems orlaivių naudotojams. Į bendrąją poziciją įtrauktas 78 pakeitimas, kadangi juo būtų numatyta nuo pat pradžių, o ne palaipsniui, kaip siūlė Komisija, į sistemą įtraukti visus skrydžius iš ES oro uostų ir į tuos oro uostus. 3.2.3. Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai 1, 3, 4, 5, 7, 8, 10, 35, 45, 17 ir 65 pakeitimą Komisija priėmė iš dalies arba iš esmės, tačiau į bendrąją poziciją neįtraukė. Jie daugiausia susiję su nedideliais konstatuojamųjų dalių pakeitimais. 3.2.4. Komisijos ir Tarybos atmesti ir į bendrąją poziciją neįtraukti Parlamento pakeitimai Komisijai arba Tarybai nepriimti ir į bendrąją poziciją neįtraukti Parlamento pasiūlyti pakeitimai, susiję pirmiausia su pasiūlymo apibrėžtimis, apribojimais orlaivių naudotojams naudotis kitų sektorių leidimais, koeficientu, į kurį atsižvelgiama nustatant kitokį aviacijos poveikį nei išmetamas CO2, ir masės riba, kuria remiantis taikoma sistemos išimtis. 3.2.5. Tarybos padaryti pasiūlymo pakeitimai Taryba pasiūlė tokius Komisijos pasiūlymo pakeitimus: Pradžios data. Tarybos bendrojoje pozicijoje numatoma nuo 2012 m. į sistemą įtraukti visus skrydžius. Todėl pašalinta Komisijos pasiūlymo nuostata skrydžius tarp ES oro uostų įtraukti nuo 2011 m. Nors Komisijai labiau priimtinas jos pradinis pakopų principas, ji gali sutikti su vienos pakopos principu. Komisija norėtų, kad sistema pradėtų veikti kuo greičiau. Tačiau 2012 m. Komisijai yra priimtini atsižvelgiant į tai, kiek dar reikės laiko teisės aktams suderinti ir įgyvendinamosioms priemonėms nustatyti, taip pat į aplinkybę, kad į sistemą visi skrydžiai bus įtraukti vienu metu. Aukcionų įplaukos. Komisijos pasiūlyme numatyta, kad leidimų aukcionų įplaukos yra naudojamos klimato kaitai švelninti ir prie jos prisitaikyti bei kompensuoti sistemos administravimo išlaidas. Komisija apgailestauja, kad ši formuluotė bendrojoje pozicijoje sušvelninta ir reiškia tik tai, kad aukcionų įplaukos turėtų būti naudojamos tiems tikslams. Viršutinių ribų apžvalga. Bendrojoje pozicijoje yra nuostata, kad iki 2015 m. birželio 1 d. Komisija peržiūri šios direktyvos taikymą aviacijos veiklai. Turi būti apsvarstyta ir tai, kokiu mastu turėtų būti sumažintas orlaivių naudotojams paskirtinų leidimų skaičius pagal bendrus išmetamųjų teršalų mažinimo planinius rodiklius. Komisija sutinka, kad tokį persvarstymą derėtų atlikti. Sąveika su trečiųjų šalių priemonėmis. Komisijos pasiūlyme numatoma, kad skrydžiams iš trečiųjų šalių turi būti taikoma išimtis, jei tiems skrydžiams trečiosiose šalyse taikomos lygiavertės priemonės. Tarybos bendrojoje pozicijoje numatomas lankstesnis principas, kaip rasti geriausią būdą užtikrinti Bendrijos sistemos sąveiką su trečiojoje šalyje taikomomis priemonėmis. Šį principą Komisija remia. Aukcionuose parduodamų leidimų dalis. Komisija siūlė, kad laikotarpiu iki 2013 m. aviacijos sektoriaus aukcionuose parduodamų leidimų procentas turėtų būti valstybių narių, kurios aukcionus įtraukia į nacionalinius paskirstymo planus, pasiūlytų procentų vidurkis. Remiantis Komisijos turima naujausia aukcionų planų informacija, svertinis vidurkis būtų apytiksliai 7–8 %. Komisija ir toliau mano, kad jos pradinis pasiūlymas yra geriausias variantas. Tačiau į Tarybos bendrąją nuomonę įtraukta 10 procentų vertė yra priimtina Komisijai, kadangi faktiškai dėl jos nekyla nepateisinamų skirtumų traktuojant aukcionus aviacijos ir kituose ūkio sektoriuose. Komisijos pasiūlyme numatyta, kad aukcionuose parduodamų būsimų laikotarpių leidimų dalis būtų nustatoma atsižvelgiant į Direktyvos 2003/87/EB persvarstymą. Tarybos bendrojoje pozicijoje numatoma, kad aukcionuose parduodamų busimų laikotarpių leidimų dalis gali būti didinama persvarstant Direktyvą 2003/87/EB. Komisijai tai priimtina. Komisijos pasiūlyme dėl Europos Parlamento ir Tarybos direktyvos iš dalies keičiančios Direktyvą 2003/87/EB siekiant patobulinti Bendrijos šiltnamio efektą sukeliančių dujų emisijos leidimų sistemą ir išplėsti jos taikymo sritį (COM(2008) 16 galutinis), numatoma, kad „aviacijai turėtų būti taikoma tokia pat tvarka, kaip ir kitiems sektoriams, kurie pereinamuoju laikotarpiu gauna nemokamų leidimų, o ne elektros energijos gamybos įrenginiams taikoma tvarka. Tai reiškia, kad 2013 m. 80 % leidimų reikėtų suteikti nemokamai, o paskui aviacijai nemokamai suteikiamų leidimų skaičius turėtų mažėti kiekvienais metais vienodomis dalimis iki 2020 m., kai nemokamų leidimų nebebus.“ Atskaitos nuostatų patikslinimas. Bendrojoje pozicijoje patikslinama naudingoji apkrova ir nuotolis, naudojamas apskaičiuoti kiekvieno orlaivių naudotojo tonkilometrius, kurie yra atskaitos pagrindas skirstant nemokamus leidimus. Standartinė kiekvieno keleivio ir jo registruojamojo bagažo masė padidinta iki 110 kg, prie ortodrominio atstumo pridėti 95 km. Komisija apgailestauja, kad pasiūlytos atskaitos Taryba nepriėmė, tačiau, kad būtų pasiektas sutarimas, gali priimti šį principą. Kontrolės ir ataskaitų pateikimo planai. Bendrojoje pozicijoje valstybėms narėms nustatomas papildomas reikalavimas užtikrinti, kad orlaivių naudotojai pateiktų kontrolės planus, kuriuose išdėstytų išmetamųjų teršalų ir tonkilometrių duomenų kontrolės ir pranešimo priemones. Komisija mano, kad šis papildomas reikalavimas bus naudingas užtikrinant, kad visi orlaivių naudotojai žinotų jiems taikomus sistemos reikalavimus. Specialus rezervas. Tarybos bendrojoje pozicijoje yra naujas straipsnis, kuriame numatoma sukurti specialų rezervą naujiems orlaivių naudotojams arba greitai augantiems orlaivių naudotojams (naudotojams, kurių metinis augimo tempas po bazinių metų, kuriais remiantis jiems buvo skirti leidimai, būtų didesnis kaip 18 %). Naujajame straipsnyje numatyta 3 % leidimų skirti rezervui ir vieną kartą paskirstyti leidimus pagal tokią pačią atskaitos dydžių sistemą, kokia pasiūlyta pradiniam leidimų paskirstymui. Nors Komisija pageidautų nekurti jokių specialių nuostatų naujiems rinkos dalyviams, ji gali priimti naująjį straipsnį, kadangi jame yra pakankamų garantijų užtikrinti, kad to straipsnio poveikis yra ribotas ir dėl jo nekyla klausimų dėl Komisijos pasiūlyme pateiktos metodikos. Aviacijos leidimų pakeitimas. Kadangi tarptautinio oro susisiekimo išmetamieji teršalai į valstybių narių įsipareigojimus pagal Kioto protokolą neįtraukti, aviacijos sektoriui skirtais leidimais gali naudotis tik orlaivių naudotojai. Tai būtina siekiant išsaugoti vientisą apskaitos sistemą, kurioje numatyta leidimus sieti su 2008–2012 m. laikotarpiu paskiriamais kiekiais (angl. Assigned Amount Unit , AAU). Tačiau Komisijos pasiūlyme buvo nuostata, kuria naudotojams būtų suteikta galimybė jų leidimus pakeisti leidimais, kuriais galėtų naudotis kiti veiklos vykdytojai. Ši nuostata iš bendrosios pozicijos išbraukta. Nors Komisija pageidautų įtraukti leidimų pakeitimo nuostatą, tačiau siekdama lengviau susitarti neprieštarauja, kad ši nuostata būtų išbraukta. Vykdomosios nuostatos. Taryba pasiūlė papildomų vykdomųjų priemonių užtikrinti, kad tais atvejais, kai naudotojas nesilaiko sistemos įpareigojimų ir kai valstybės narės taikomos vykdomosios priemonės yra išnaudotos, valstybė narė galėtų kreiptis į Komisiją prašydama uždrausti orlaivių naudotojui vykdyti veiklą Bendrijoje. Vykdomosios priemonės yra būtinos siekiant užtikrinti, kad sistema būtų efektyvi mažinant aviacijos poveikį klimato kaitai. Papildomu straipsniu sutvirtinami sistemos vykdomieji mechanizmai, tas straipsnis yra dar viena paskata laikytis įpareigojimų. Todėl Komisija sutinka, kad papildomos nuostatos būtų įtrauktos. De minimis išimtis. Bendrojoje pozicijoje yra keli pasiūlymo išimčių pakeitimai. Svarbiausias iš tų pakeitimų – de minimis išimtis, kuria remiantis būtų neįtraukti komerciniai naudotojai, kurie per tris iš eilės einančius keturių mėnesių laikotarpius kiekvieną laikotarpį įvykdytų mažiau kaip 243 skrydžius. Komisija remia šią de minimis išimtį, kuri būtų taikoma retai skrydžius į Bendriją vykdantiems naudotojams ir kuri gali būti ypač naudinga oro susisiekimo bendrovėms iš besivystančių šalių, kurių susisiekimo ryšiai su ES yra silpniausi. 4. IŠVADA Komisija sutinka su Tarybos atliktais pakeitimais, kadangi tie pakeitimai dera su tikslu mažinti klimato kaitą sukeliančių aviacijos išmetamųjų teršalų kiekį ir yra grindžiami Komisijos pasiūlymu. Todėl bendrąją poziciją Komisija gali priimti.